Rettenetes animációval mutatta meg a Pokemon Gót az egyik legnagyobb híradó
Ez meg mi volt, CBS?!
Az addig oké, hogy a Pokemon Go nevű, az egész fejlett világot felforgató mobiljáték felfogható retró cuccként – elvégre az egész Pokemon-őrület az ezredforduló környékén kezdődött -, de a CBS híradójában egy kicsit, izé, túltolták a biciklit. Mutatjuk a rövid részletet, amelyben bemutatják a játékot, viccesnek szánt grafikával, amely már húsz éve is ciki lett volna. Külön felhívjuk a figyelmet a jobb oldalon a saját talpa körül pörgő Pokemonra – valaki még ahhoz is lusta volt, hogy odébb tolja a középpontot.

Nem pontosan értjük, mi volt ez, de a Kotaku – amely kiszúrta az egészet – szerint minden bizonnyal a következő beszélgetés zajlott le a vezérlőben:

  – Gyorsan, szerezz valami pokemonos grafikát!

  – De uram, ezekre az van írva, hogy 98-07-11!

  – Mondom, tedd be a grafikát!
3D